《机简堂余里人也在方外三十年未识其面乾道己》
宋代·吴芾

我家石井旁，山水非不奇。
所恨过从少，无与同襟期。
独幸里巷间，高僧有二机。
大机传祖印，海内声名驰。
晚归结划庵，杜门人莫窥。
嗟哉已物化，不见三十朞。
我为铭其塔，世犹仰清规。
小机真龙象，方为人天师。
宴坐一禅榻，天花零乱飞。
闻名亦二纪，颇愧会面稀。
忽自庐阜来，访我江之湄。
共说无生话，不觉日晷移。
顾我麋鹿姿，久欲脱馽羁。
来日宁有几，扰扰将何为。
一点退闲心，不谓师已知。
只俟及新岁，上章力丐归。
师傥还故里，愿言款柴扉。
我虽无长物，亦有筇一枝。
正欲空林壑，相与穷幽微。
庶几进此道，尺洗平生非。

作者简介：吴芾（1104—1183），字明可，号湖山居士，浙江台州府人（现今浙江省台州市仙居县田市吴桥村）人。绍兴二年（1132）进士，官秘书正字，因揭露秦桧卖国专权被罢官。后任监察御史，上疏宋高宗自爱自强、励精图治。